google/wiki40b huggingface dataset:
Saint-Laurent-Médoc (obec)

Poloha

Obec má rozlohu 136,55 km². Najvyšší bod je položený 41 m n. m. a najnižší bod 4 m n. m.

Obyvateľstvo

Počet obyvateľov obce je 4 278 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Diogenes Laertios

Diogenes Laertios (iné názvy: Diogenés Laertios, Diogenes/Diogenés Laërtský; starogr. Διογένης Λαέρτιος; asi 3. storočie) bol grécky historik a filozof, autor jediných zachovaných antických dejín gréckej filozofie. O Diogenovi nie je z iných prameňov skoro nič známe a aj datovanie jeho života do 3. storočia je len približné.
Lavelanet-de-Comminges

Poloha

Obec má rozlohu 13,54 km². Najvyšší bod je položený 253 m n. m. a najnižší bod 232 m n. m.

Obyvateľstvo

Počet obyvateľov obce je 554 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Solre-le-Château

Poloha

Obec má rozlohu 13,76 km². Najvyšší bod je položený 236 m n. m. a najnižší bod 168 m n. m.

Obyvateľstvo

Počet obyvateľov obce je 1 798 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Obchodný a obytný dom Luxor

Situovanie

Polyfunkčná budova je situovaná v tesnej blízkosti bývalej Mestskej sporiteľne od architekta Juraja Tvarožka (1887 – 1966). Práve tieto dve budovy určili obrysy južného okraja Námestia SNP v Bratislave, ktoré sa malo stať novodobým centrom mesta. Tento skôr okrajový mestský priestor sa v priebehu tridsiatych rokov zmenil na výkladnú skriňu republiky. Svoje stavebné názory tu začali realizovať najvplyvnejší stavebníci mesta.

Dispozícia

Dispozícia vychádza z pravouhlého konštrukčného systému na úzkom pozemku v tvare trojuholníka. Zasklený parter s obchodnými prevádzkami mierne ustupuje za uličnú čiaru. Približne v jednej tretine z oboch strán priečelia sú umiestnené slepé pasáže. Poschodie s priebežným pásovým oknom slúžilo obľúbenej reštaurácii Luxor. V ďalších štyroch podlažiach boli kancelárie a byty s pozdĺžnymi oknami v jednoduchom rytme.
Architekt Jan Víšek spočiatku vychádzal z inšpirácie kubizmom a z diel A. Perreta ale po príchode do Brna v roku 1924 vyznával funkcionalizmus s úspornými výrazovými prostriedkami, čo sa prejavilo i na fasáde komplexu Luxor. Pôvodnú funkcionalistickú fasádu neskôr obložili plochým zaveseným plášťom Hunter-Douglas.

Dnešok

V roku 1998 objekt Luxor zrekonštruovali podľa architekta Jána Bahnu a jednu z pasáží spolu s prvým poschodím prepojili so susednou budovou sporiteľne.
Slovenská florbalová extraliga mužov 2005/06

Systém súťaže

Systém súťaže pozostával iba zo základnej časti, v ktorej sa stretol každý s každým dvojkolovo formou miniturnajov. Keďže 2 družstvá súťaž nedokončili, 11. družstvo po základnej časti odohralo baráž s 3 neextraligovými tímami.
Portovenere

Poloha

Portovenere leží na pobreží Ligúrskeho mora, cca 12 km južne od La Spezia. K obci patria aj južné ostrovy Palmaria, Tino a Tinetto.

Dejiny

Portovenere bolo založené v roku 50 pred Kr. ako Veneris Portus. Od 12. do 17. storočia patrilo Janovu, ktorý tu vybudoval pevnosť.
Mounitos

Mounitos alebo Múnitos (starogr. Μούνιτος – Mounitos/iný prepis:Múnitos, lat. Munitus) je v gréckej mytológii syn Akamanta a Faidry, dcéry krétskeho kráľa Minoa.
Keď Paris uniesol krásnu Helenu, odišiel Diomédes v sprievode Akamanta do Tróje vyzvať kráľa Priama a jeho syna Parida, aby ju vrátili. Kráľ Priamos ich prijal, pohostil a začali vyjednávania počas ktorých uvidel Akamas jeho dcéru Laodiku a na prvý pohľad sa do nej zamiloval. Aj Laodike sa Akamas páčil a zverila sa so svojou láskou Filobii, manželke dardanského kráľa Persea, ktorý bol tiež na rokovaniach.
Filobia sa rozhodla Laodike pomôcť a presvedčila svojho manžela, aby ich pozval do Dardanie, kde im pripravili veľkolepú hostinu. Pri tejto príležitosti Akamas a Laodika naplnili svoju lásku a časom sa im narodil syn Mounitos, ktorého potom vychovávala Théseova matka Aithra, ktorá bola do Tróje odvedená v sprievode Heleny ako otrokyňa.
Po páde Tróje sa Mounitos s Aithrou vrátili domov. Neskôr Mounitos zomrel počas poľovačky pri Olynte v Trákii na uhryznutie hadom.
Homér sa o ňom a o jeho otcovi v Iliade nezmieňuje. Tieto postavy sú výtvorom z neskorších čias.
Bílá Lhota (prírodná pamiatka)

Ochrana

Predmetom ochrany je biotop európsky významného druhu netopiera veľkého (Myotis myotis).

Poloha

Letná kolónia netopiera sa nachádza v povalových priestoroch kostola svätej Kataríny, ležiaceho na severovýchodnom okraji obce Bílá Lhota. Okolo kostola sa rozprestiera miestny cintorín.

Územie pamiatky sa v celom rozsahu prekrýva s EVL Bílá Lhota č.CZ0713720
Stanislav III. Turzo

Životopis

Narodil sa 24. júla 1576 v Bojniciach ako syn Alexeja Turzu a jeho manželky Barbory Zrínskej. Bol vzdelaný, študoval v zahraničí (v Augsburgu, dva roky v Padove, v Benátkach a v Ríme). V roku 1594, po otcovej smrti, prerušil štúdia a prevzal správu majetkov (hrady a panstvá Spiš, Bojnice a Hlohovec) i funkciu spišského dedičného župana a dal sa na vojenský život – vstúpil do služieb Mateja, brata cisára Rudolfa II.
Zúčastnil sa mnohých bojov proti Turkom, a to pri dobýjaní Novohradu, v roku 1595 pod velením generála Mansfelda pri dobytí Ostrihomu, potom Vyšehradu a Vacova, v roku 1596 pod velením generála Mikuláša Pálfiho pri pokuse o dobytie Jágru, v roku 1598 pri dobytí Rábu, Taty, Pápy a Vesprému, o rok na to pri dobývaní Hatvanu a viacerých hradov v okolí Szolnoku, pri dobývaní Nagykanizse, v roku 1601 pri dobytí Stoličného Belehradu. Pretože sa ako vojenský veliteľ naďalej chcel zúčastňovať na bojoch s Turkami, v roku 1603 sa vzdal funkcie dedičného spišského župana v prospech svojho mladšieho brata Krištofa, no po jeho smrti v roku 1614 sa stal opätovne hlavným spišským županom s postavením kráľovského pohárnika.
Spočiatku sa staral o povznesenie evanjelického školstva, v Hlohovci založil gymnázium a mnohých študentov vysielal na univerzitné štúdium do Nemecka. Bojnice sa za jeho spravovania stali v roku 1610 sídlom najväčšej superintendantúry pre Nitriansku, Tekovskú a Bratislavskú župu. S jeho menom sa viaže aj konanie evanjelickej synody v Šintave v roku 1622.
V čase neustálych vojen a povstaní sa najprv pridal na stranu Gabriela Betlena a v Bojniciach hostil jeho posádku, no potom prebehol na stranu cisára (niekde sa uvádza, že pod vplyvom arcibiskupa Petra Pázmaňa konvertoval na katolícku vieru). V roku 1622 na sneme v Šoporni ho zvolili za palatína a v roku 1624 vymohol od kráľa právo pre Spišskú stolicu používať červený vosk pri pečatení listín.
Palatín Stanislav III. zomrel 1. mája 1625 počas liečenia v piešťanských kúpeľoch. Pochovali ho v Levoči, kde je v krstnej kaplnke chrámu sv. Jakuba renesančný figurálny epitaf od Weinhardta.
Shia LaBeouf

Kariéra

LaBeouf pracoval na rôznych menších filmových projektoch od detstva. Prvú väčšiu filmovú rolu mal v roku 2007 v trileri Disturbia, ďalšou bola hlavná úloha v akčnom sci-fi filme Transformers, za ktorú získal viaceré ocenenia. Steven Spielberg ho na túto úlohu odporučil režisérovi Michaelovi Bayovi a LaBoeuf zarobil za stvárnenie naivného teenegera 500 000 dolárov.
Spielberg si ho potom vybral do štvrtej časti série Indiana Jones, do filmu Indiana Jones a kráľovstvo krištáľovej lebky (Indiana Jones and the Kingdom of the Crystal Skull). Na odovzdávaní cien MTV Video Music Awards 9. septembra 2007 LaBeouf prezradil dovtedy prísne utajovaný názov tohto filmu.

Ocenenia

LaBeouf bol trikrát nominovaný na cenu Young Artist Award. V rokoch 2001 a 2002 za úlohu v televíznom seriáli Even Stevens a v roku 2004 za rolu v dobrodružnej komédii Holes. Ako člen hereckého zboru vo filmovej dráme Atentát v Ambassadoru (2006) (Bobby) z roku 2006 bol nominovaný na cenu Screen Actors Guild Awards 2007.
V roku 2009 bol trikrát nominovaný na cenu Teen Choice Award. Na odovzdávaní cien 26. augusta 2007 získal ocenenie v kategóriách „Najlepší herec v žánri horor a triler“ za film Disturbia (2007) a „Najlepší mužský objav“ za filmy A Guide to Recognizing Your Saints (2006), Disturbia (2007) a Transformers (2007).
Lindau

Lindau je mesto v južnom Nemecku, v juhozápadnom cípe Bavorska, na hranici s Rakúskom (na juhu susedí s mestom Bregenz) a Švajčiarskom. Historické centrum leží na ostrove v Bodamskom jazere, novšia zástavba je na jeho brehu.

Dejiny

Už v roku 822 je spomínaný miestny ženský kláštor. V mesta sa dochovalo pomerne veľa historických stavieb. V 19. a najmä 20. storočí sa mesto rozrástlo mimo pôvodný ostrov, na ktorom dnes žije len niečo cez 2 700 obyvateľov z celkových 25 000. V roku 1853 sem bola privedená železnica z Mníchova a Kemptenu a na ostrove vybudovaná hlavová stanica.
Glomerulonefritída

Glomerulonefritída (lat. glomerulonephrititis) je primárne nehnisavé zápalové ochorenie glomerulov v obličke, ktoré môže byť vyvolané rozličnými faktormi.

Patológia

Makroskopický (voľným okom viditeľný) obraz obličiek je pri glomerulonefritídach pomerne variabilný, vo väčšine prípadov sú obličky zväčšené, "napuchnuté" (edematózne presiaknutie) a majú mäkkú konzistenciu. Na reznej ploche pri pitve môžu byť bledé, niekedy sú aj prekrvené, prípadne môžeme pozorovať drobné krvácania. Povrch obličiek je hladký, niekedy mierne hrboľatý s nepravidelnými kapsulárnymi zrastami.
V pokročilých štádiách glomerulonefritíd sú obličky malé, zvraštené, s nepravidelne granulovaným povrchom a so zrastami (ich hmotnosť spravidla nepresahuje 50 g).
Bois de Boulogne

Bois de Boulogne [buad-buloň] alebo Boulonský les(ík) (-teda bez g; zriedkavo: Buloňský les(ík), Boulogneský les(ík)) je park, ktorý sa nachádza pozdĺž západného okraja 16. obvodu v Paríži, blízko predmestia Boulogne-Billancourt.
Bois de Boulogne má rozlohu 8,459 km², čím je menší ako Monsanto Park v Lisabone, ale 2,5-krát väčší ako Central Park v New Yorku a 3,3-krát väčší ako Hyde Park v Londýne.
V severnej časti lesa sa nachádza Jardin d'Acclimatation, druh zábavného parku so zverincom a inými atrakciami.

Dejiny

Bois de Boulogne je pozostatok dubového lesa v obci Rouvray, kde bol prvý raz spomenutý v roku 717 v listine mestských práv pre Compiègne. Childerich II. dal územie mocnému opátstvu Saint-Denis, ktoré založilo veľa kláštorov. Filip II. August kúpil späť hlavnú časť lesa od mníchov zo St.-Denis na vytvorenie kráľovského poľovníckeho revíru na kráľovskej pôde. V roku 1256 Izabela, sestra Ľudovíta IX., založila počas Storočnej vojny Longchamp , les sa stal obľúbeným miestečkom pre zlodejov; v rokoch 1416-17 vojská burgundského vojvodu podpálili časť Rouvroyského lesa. Nehnuteľnosť za vlády Ľudovíta XI., teraz nazývaná Bois de Boulogne, bola opäť zalesnená a boli cez ňu postavené dve nové cesty.
Neskôr František I. postavil Château de Madrid (Madridský zámok) - dokončený bol v roku 1526 a les sa stal miestom slávností. Lovecký revír bol ohradený múrom s ôsmimi bránami za Henricha II. a Henricha III. Henrich IV. dal vysadiť 15 000 morušových stromov s nádejou povzbudenia miestneho hodvábneho priemyslu. Jeho zavrhovaná manželka Margaréta z Valois sa uchýlila do svojho útočiska v Château de la Muette v lese.
V novembri 1783 z areálu Château de la Muette prvýkrát vzlietli Pilâtre de Rozier a Markíz z Arlandes v teplovzdušnom balóne postavenom bratmi Montgolfierovcami.
Miesto bolo premenené na park Napoleonom III. v roku 1852; v nasledujúcich rokoch bol neformálne sadovo upravený s otvorenými trávnikmi a hrabovými, bukovými, lipovými, cédrovými, gaštanovými a brestovými lesmi a trvalými exotickými druhmi ako sú sekvoje. Vo všetkých oficiálnych alejách, s výnimkou alejí Allée Reine Marguerite a Allée Longchamp, boli vytvorené serpentíny: 35 kilometrov chodníkov, 8 kilometrov cyklistických chodníkov a 29 kilometrov pretekárskej plochy. Vrchné a spodné jazerá, spojené vodopádmi, boli umelo vytvorené; vybagrovaná zemina bola použitá na tvorbu Butte Mortemart ("vŕšok Mortemart"). Medzi rokmi 1855 a 1858 bol postavený Hippodrome de Longchamp (Longchampský hipodróm) na planine rovnakého mena.
Bois de Boulogne bol oficiálne pripojený k mestu Paríž v roku 1929 a bol začlenený do 16. obvodu (ako Vincenneský les, ktorý sa však nepovažuje sa súčasť vlastného Paríža, pretože sa skladá iba z verejných pozemkov bez obyvateľov).
CHIPSat

Popis

Družica bola trojosovo stabilizovaná, nepravidelného tvaru s približnými rozmermi 1×1×0,5 m a bola vybavená panelmi fotovoltaických článkov, dodávajúcich 42 wattov elektrickej energie. Jej jediným prístrojom bol celooblohový spektrometer Chips (Cosmic Hot Interstellar Plasma Spectrometer) so spektrálnym rozsahom 9 až 26 nm a rozlíšením 0,5 eV.
Hlavnou úlohou družice bolo štúdium správania horúceho plynu v okolí slnečnej sústavy do vzdialenosti 300 svetelných rokov (100 pc). Komunikácia palubného riadiaceho počítača s vedeckým vybavením družice a s pozemnými stanicami prebiehala pomocou internetového protokolu TCP/IP. Pre záznam dát bola k dispozícii palubná pamäť s kapacitou 160 Mbyte. Stabilizáciu s presnosťou ± 2° zabezpečoval systém 4 silových zotrvačníkov a 3 magnetické cievky, pričom orientáciu zisťoval slnečný snímač, magnetometer a 4 meracie gyroskopy.
Riadiace stredisko sa nachádzalo v areáli firmy SpaceDev v Kalifornii, vedecké prístroje boli riadené zo strediska v Kalifornská univerzita v Berkeley, kde bola tiež hlavná pozemná monitorovacia stanica. Ďalšie sledovacie stanice sa nachádzali v areáli NASA Wallops Flight Facility na Wallops Island a University of South Australia v Adelaide.
Družicu postavila firma SpaceDev. Prevádzkovateľom bolo Goddardovo centrum pre vesmírne lety. Operatívnym prevádzkovateľom bola University of California, ktorá vyvinula tiež experimentálne vybavenie družice.

Misia

Štart sa uskutočnil 13. januára 2003 na rampe SLC-2W na základni Vandenberg. CHIPsat bol vynesený spoločne s družicou ICES pomocou rakety Delta II. Pôvodná životnosť mala byť jeden rok, družica však vydržala niekoľkonásobne dlhšie a vypnutá bol až 11. apríla 2008. Družica stále obieha po geocentrickej obežnej dráhe so sklonom 94,01 ° a s apogeom 583 km.
Kypselos (Korint)

Kypselos (starogr. Κύψελος – Kypselos) bol korintský tyran v 7. stor. pred Kr. (655 – 625 pred Kr.)
Kypselos bol po matke Bakchiovec, ale jeho matku Labdu pre telesnú chybu rodina zavrhla a musela sa vydať za Korinťana Éetióna, ktorý pochádzal z ľudu. Jej rodina sa tiež dohodla, že ak sa jej narodí syn, pre istotu ho usmrtia, aby sa nepodieľal na vláde. Korintu v tom čase vládli prytani, každoročne jednotlivo zvolení z rodiny Bakchiovcov. Keď sa potom Labde narodil synček, úsmev dieťatka príchodzích mužov natoľko obmäkčil, že to neboli schopní urobiť. Matka ale po tejto príhode dostala strach a dieťatko radšej schovávala v truhlici. Truhlica sa povie po grécky kypselé a synček preto dostal meno Kypselos.
Keď Kypselos dospel, dovolili mu vstúpiť do vojska, kde svojou statočnosťou získal hodnosť vojvodcu a svojim vystupovaním aj priazeň ľudu. Keďže vedel, že korintský ľud nenávidí vládnuci klan Bakchiovcov, využil svoju obľubu, postavil sa im do čela a s ich pomocou vládu zvrhol. Ako vládca potom splnil čo sľuboval. Bakchiovcov pripravil o pôdu (mnohých aj o životy) a rozdelil ju bezzemkom. Údajne sa potom svojimi činmi ľudu tak zaliečal, že bol počas svojej tridsaťročnej vlády stále obľúbený. Keď umrel, korintský ľud bez námietok uznal jeho syna Periandra za nového samovládcu.
Tracy-sur-Loire

Poloha

Obec má rozlohu 23,07 km². Najvyšší bod je položený 222 m n. m. a najnižší bod 142 m n. m.

Obyvateľstvo

Počet obyvateľov obce je 970 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Marmeaux

Poloha

Obec má rozlohu 10,76 km². Najvyšší bod je položený 339 m n. m. a najnižší bod 230 m n. m.

Obyvateľstvo

Počet obyvateľov obce je 79 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mučín

Polohopis

Obec leží v západnej časti Cerovej vrchoviny v doline Mučínskeho potoka.

Dejiny

V chotári obce sa našli paleontologické nálezy fosílnej fauny, lastúrnikov, morských cicavcov a žralokov. Prvá písomná zmienka o obci (Mwszik) je z roku 1246. Bola majetkom Fiľakovského panstva. Po tureckom vpáde v 16. storočí obec zničili, obnovená bola až v polovici 18. storočia.
Privezac

Poloha

Obec má rozlohu 11,09 km². Najvyšší bod je položený 595 m n. m. a najnižší bod 436 m n. m.

Obyvateľstvo

Počet obyvateľov obce je 326 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tannay (Nièvre)

Poloha

Obec má rozlohu 15,36 km². Najvyšší bod je položený 366 m n. m. a najnižší bod 161 m n. m.

Obyvateľstvo

Počet obyvateľov obce je 619 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dortan

Polohopis

Dortan má rozlohu 18,11 km². Najvyšší bod je položený 758 m n. m. a najnižší bod 300 m n. m.

Obyvateľstvo

Dortan má 2059 obyvateľov (2009).
Graf vývoja obyvateľstva:
Zdroje: INSEE
Odos

Poloha

Obec má rozlohu 8,77 km². Najvyšší bod je položený 391 m n. m. a najnižší bod 315 m n. m.

Dejiny

Historický názov obce je Odos-en-Bigorre. Meno mala podľa historického regiónu Bigorre. 
Obec bola založená na pôvodnom galo-románskom osídlení, ktorým bolo oppidum.
V roku 1490 bol postavený hrad počas vlády Madeleine Francúzskej, kráľovnej Navarry. Zámok patril navarrským kráľom.
V roku 1549 v ňom umrela Margita Navarrská, kráľovná Navarrská, sestra Františka I. a vnučka Henricha IV.

Obyvateľstvo

Počet obyvateľov obce je 3 220 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
1. liga hádzanárok 1993/94

Systém súťaže

Systém súťaže pozostával iba z jednej časti, ktorá sa skladala z 22 kôl. Každý s každým sa stretol raz doma a raz vonku. Víťaz súťaže mal právo postúpiť do najvyššej ligy. Naopak, posledné družstvo zostúpilo do 2. ligy.
Andalúzia

Dejiny

Názov zaviedli muslimovia po Vandaloch (Wandalenhaus = Vandalicia - Al Andalus).
V staroveku bola Andalúzia obývaná iberskými kmeňmi, v 3. stor. pred Kr. bola pripojená ku Kartágu, po dobytí Rimanmi bola súčasťou Hispánie (Bastica); v 5. stor. boli vpády Vandalov (odtiaľ názov), súčasť Vizigótskeho kráľovstva, po roku 711 Arabskej ríše.
Neskôr bola Andalúzia jadrom Córdobského kalifátu, v 13. stor. nastal rozpad na menšie celky. V 14. stor. až 15. stor. bola pod vládou Kastílie. Bola strediskom protinapoleonských vojen; 1936-39 protifrankistické boje. Od roku 1978 je Andalúzia autonómne spoločenstvo.
Diazóniová soľ

Diazóniové soli alebo diazóniové zlúčeniny sú látky, ktoré obsahujú funkčnú skupinu -N₂⁺ X⁻, kde X⁻ je anorganický anión, naviazanú na alkylový alebo arylový zvyšok R. Sú veľmi dôležitým medziproduktom pri výrobe organických farbív - napríklad metyloranže.

Sandmeyerove reakcie

Sú to eliminačné reakcie s radikálovým mechanizmom, pri ktorých z diazóniových solí vznikajú alkylhalogenidy, prípadne alkylkyanidy a alkylrodanidy. Ako katalyzátor sa používa meďná soľ príslušného halogénu.
Pôrodná asistentka

Pôrodná asistentka (muž pôrodný asistent) je odborná pracovníčka či pracovník, asistujúci pri pôrode. Kedysi sa používalo i označenie baba, babica.

Štúdium

Absolvent študijného programu pôrodná asistencia sa uplatní ako pôrodná asistentka v ošetrovateľskej praxi na lôžkových gynekologicko-pôrodníckych pracoviskách, v ambulantnej starostlivosti o ženu, v riadení, vo výskume, vo výchove a vzdelávaní. Môže pracovať súkromne a samostatne v rámci platných predpisov. Pôrodná asistentka sa môže ďalej vzdelávať  v rámci celoživotného vzdelávania podľa Nariadenia vlády Slovenskej republiky č. 296/2010 Z. z. o spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností v znení neskorších predpisov.
Mairieux

Poloha

Obec má rozlohu 6,49 km². Najvyšší bod je položený 169 m n. m. a najnižší bod 129 m n. m.

Obyvateľstvo

Počet obyvateľov obce je 766 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Piatok

Piatok je jeden zo siedmich dní v týždni, medzi štvrtkom a sobotou. Na Slovensku je to piaty deň v týždni (odporúčané medzinárodnou normou ISO 8601). V niektorých oblastiach sveta sa ráta ako šiesty deň, pretože sa týždeň začína nedeľou. Vo väčšine krajín s päťdňovým pracovným týždňom je piatok posledný pracovný deň pred víkendom. V niektorých krajinách je piatok prvý deň víkendu a nedeľa je prvý pracovný deň. V Saudskej Arábii a Iráne je piatok posledný deň víkendu (v sobotu je prvý pracovný deň). Rovnaká situácia bola v Bahrajne, Spojených arabských emirátoch (SAE) a Kuvajte (od roku 2006 je tam piatok prvý deň víkendu a nedeľa je začiatok pracovného týždňa).

Piatok v náboženstve

Piatok je významný pre islam, pretože je to deň spoločnej týždennej modlitby v mešite. Pre kresťanstvo je piatok dňom smrti Ježiša Krista, preto je to v mnohých cirkvách deň pokánia a pôstu. Kvakeri nazývajú tento deň "šiesty deň", aby sa tak vyhli pohanskému pôvodu anglického názvu piatku.
Saint-Bonnet-de-Montauroux

Poloha

Obec má rozlohu 21,33 km². Najvyšší bod je položený 1 180 m n. m. a najnižší bod 729 m n. m.

Obyvateľstvo

Počet obyvateľov obce je 117 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Voľby do Európskeho parlamentu v roku 2019

Voľby do Európskeho parlamentu sa konali od 23. do 26. mája 2019. Boli 9. v poradí od roku 1979. Volilo sa 751 poslancov Európskeho parlamentu zastupujúcich 512 miliónov ľudí z 28 členských štátov Európskej únie.
Stredo-ľavicové a stredo-pravicové strany utrpeli straty v mandátoch, pretože enviromentálne, proeurópske liberálne a krajne pravicové strany boli viac volené.
Marsac (Hautes-Pyrénées)

Poloha

Obec má rozlohu 1,55 km². Najvyšší bod je položený 251 m n. m. a najnižší bod 238 m n. m.

Obyvateľstvo

Počet obyvateľov obce je 243 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Offroicourt

Poloha

Obec má rozlohu 9,33 km². Najvyšší bod je položený 402 m n. m. a najnižší bod 293 m n. m.

Obyvateľstvo

Počet obyvateľov obce je 156 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Onétorides (sochár)

Onérotides (starogr. Όνητορίδης) bol grécky sochár v 4. storočí pred Kr.
Grécky sochár Onérotides tvoril zrejme v 4. storočí pred Kr. Od starovekých autorov nemáme o tomto umelcovi žiadne správy a ani z jeho skulpturálnej tvorby sa nič nezachovalo. Počas archeologických vykopávok v Maratóne sa ale našiel nápis s jeho signatúrou na mramorovom podstavci zo sochy, ktorú ako votívny dar venoval inak neznámy Theogenes, syn Gyla z Probalinthosu (démos Probalinthos). Znalci tento nápis datujú do 4. storočia pred Kr.
Třesín (prírodná pamiatka)

Ochrana

Predmetom ochrany je izolovaný vápencový chrbát so zmiešanými porastmi a vzácnou štrbinovú kvetenou.
Územie pamiatky sa v celom rozsahu prekrýva s EVL Litovelské Pomoraví a s vtáčím územím s rovnakým názvom.
Dampierre-sur-Salon (obec)

Poloha

Obec má rozlohu 18,8 km². Najvyšší bod je položený 270 m n. m. a najnižší bod 192 m n. m.

Obyvateľstvo

Počet obyvateľov obce je 1 314 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Malval

Poloha

Obec má rozlohu 4,03 km². Najvyšší bod je položený 376 m n. m. a najnižší bod 248 m n. m.

Obyvateľstvo

Počet obyvateľov obce je 46 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Quentin-sur-Indrois

Poloha

Obec má rozlohu 27,23 km². Najvyšší bod je položený 127 m n. m. a najnižší bod 65 m n. m.

Obyvateľstvo

Počet obyvateľov obce je 502 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mezoproterozoikum

Vývoj

V mezoproterozoiku pokračuje vývoj kontinentov, dochádza k formovaniu prvého superkontinentu Rodinie spojeného s Grenvillskou orogénnou fázou. Na jeho konci sa Rodinia rozpadá na menšie fragmenty. Chemické zloženie oceánov začína ovplyvňovať zvyšujúci sa obsah kyslíka v atmosfére (s jeho nárastom začína chemický proces zvetrávania a do morských vôd sa začínajú dostávať kyslíkaté anióny: sírany, uhličitany a dusičnany).
Vývoj života tiež pokračuje, ére mezoproterozoika sú dominantné nálezy jednoduchých organizmov (baktérií a stromatolitov – baktériových kolónií). tiež sa objavujú prvé rastliny (riasy), schopné reprodukcie založenej na sexuálnych princípoch (samčie a samičie pohlavné bunky).